
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 227
                                                               30 octombrie 2025
privind acceptarea donației constând în investiția: „Extindere rețea și branșament apă potabilă pentru imobilul situat în municipiul Sighișoara, str. Miron Neagu nr. 59, județul Mureș”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.832/02.10.2025 și la Consiliul Local Sighișoara cu nr. 33.341/23.10.2025, de referatul de aprobare, înregistrat cu nr. 30.833/02.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere comunicarea înregistrată la Municipiul Sighișoara cu nr. 29.790/23.09.2025, formulată de domnul Constantin Liviu - Nicolae, prin care formulează și comunică oferta de donație către Municipiul Sighișoara, constând în investiția realizată din fonduri proprii: „Extindere rețea și branșament apă potabilă pentru imobilul situat în municipiul Sighișoara, str. Miron Neagu nr. 59, județul Mureș”, pe care dorește să o doneze Municipiului Sighișoara, precum și documentația tehnică și juridică aferentă;

Ținând cont că lucrările au fost realizate în baza certificatului de urbanism nr. 117A/26.06.2024, a avizului de branșare de principiu nr. 645/25.07.2024, emis de Compania AQUASERV S.A., a autorizației de construire nr. 41/08.10.2024 emisă de Municipiul Sighișoara, în conformitate cu documentația tehnică elaborată de S.C. MONTREPCOM S.R.L., și că acestea au fost recepționate prin procesul - verbal cu nr. 22/22.09.2025 și confirmate prin adeverința nr. DO_2025_420363-2/18.09.2025 a Inspectoratului de Stat în Construcții, fiind completate cu referatul proiectantului S.C. MONTREPCOM S.R.L. cu nr. 415P/05.09.2025 și referatul dirigintelui de șantier pentru investiția realizată;

Luând în considerare extrasul de carte funciară nr. 52273 pentru imobilul situat pe str. Miron Neagu nr. 59, memoriul tehnic, planurile anexate și devizul estimativ care stabilesc valoarea investiției la suma de 22.820 lei, precum și faptul că aceasta a constat în realizarea unei conducte PEHD Dn 110 pe o lungime de aproximativ 448 m, a unui branșament apă PEHD Dn 32 până la limita de proprietate, a doi hidranți subterani Dn 80mm și a unui cămin apometru, toate executate pe terenul aparținând domeniului public al Municipiului Sighișoara, aferent străzii Miron Neagu;

Având în vedere că obiectul donației este exclusiv lucrarea de investiții – elemente ale infrastructurii edilitare fixe de apă încorporate în rețeaua publică de alimentare cu apă;

Având în vedere prevederile Contractului de Delegare a Gestiunii Serviciilor Publice de alimentare cu apă şi de canalizare, înregistrat cu nr. 22/05.03.2010, la Asociaţia de Dezvoltare Intercomunitară „Aquainvest Mureş” şi cu nr. 202.662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile art. 538, art. 858 - 870, art. 985, art. 1011 și următoarele din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 287, art. 291 alin. (3) lit. a) și alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 30.834/02.10.2025, prin care se propune acceptarea donației constând în investiția: „Extindere rețea și branșament apă potabilă pentru imobilul situat în municipiul Sighișoara, str. Miron Neagu nr. 59, județul Mureș”;

            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „b” și lit. „d”, alin. (4) lit. „e”, alin. (7) lit. „k” și alin. (14), art. 139 alin. (2) și al art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                     H O T Ă R Ă Ș T E:

Art. 1. (1) Se exprimă acordul de acceptare a donației din partea domnului Constantin Liviu - Nicolae, având ca obiect lucrarea de investiții: „Extindere rețea și branșament apă potabilă pentru imobilul situat în municipiul Sighișoara, str. Miron Neagu nr. 59, județul Mureș”, realizată din fonduri proprii în baza autorizației de construire nr. 41/08.10.2024.

(2) Obiectul donației îl constituie exclusiv lucrarea edilitară fixă integrată rețelei publice de alimentare cu apă încorporată în infrastructura edilitară a municipiului, constând în conductă PEHD Dn 110 pe o lungime de aproximativ 448 m, branșament PEHD Dn 32 până la limita de proprietate, doi hidranți subterani Dn 80 mm și un cămin apometru.
(3) Investiția identificată potrivit prevederilor alineatelor precedente, va intra în proprietatea Municipiului Sighișoara, ca aparținând domeniului public, prin încheierea unui act autentic de donație în conformitate cu prevederile art. 1011 și următoarele din Legea nr. 287/2009 privind Codul civil, republicată, cu modificările și completările ulterioare.

             (4) Valoarea investiției donate și acceptate, așa cum a fost aceasta descrisă și identificată în alin. (1) și (2) al prezentului articol, este de 22.820 lei, conform devizului anexat documentației și a autorizației de construire nr. 41/08.10.2024, confirmată prin adeverința nr. DO_2025_420363-2/18.09.2025 a Inspectoratului de Stat în Construcții.
Art. 2. Se mandatează Primarul Municipiului Sighișoara, domnul Ioan - Iulian Sîrbu să semneze actul de donație în formă autentică.

Art. 3. Cu privire la cheltuielile ocazionate de perfectarea contractului de donație, se vor avea în vedere prevederile art. 291 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora actele prin care se fac donaţii unităţilor administrativ - teritoriale sunt scutite de plata oricăror impozite sau taxe.

Art. 4. (1) Se aprobă completarea listei bunurilor din domeniul public al Municipiului Sighișoara aferente sistemului de alimentare cu apă și de canalizare, conform art. 76 pct. 2 lit. b) din Contractul de Delegare a Gestiunii Serviciilor Publice de alimentare cu apă și de canalizare, înregistrat cu nr. 22/05.03.2010 la Asociația de Dezvoltare Intercomunitară „Aquainvest Mureș” și cu nr. 202662/05.03.2010 la S.C. Compania AQUASERV S.A. Târgu Mureș, astfel cum a fost modificat și completat prin actele adiționale încheiate, cu investiția amintită, reprezentând rețele tehnico - edilitare, având valoarea de 22.820 lei.
(2) Completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat cu nr. 22/05.03.2010, la Asociaţia de Dezvoltare Intercomunitară „Aquainvest Mureş” şi cu nr. 202.662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate, se va face, pe bază de proces - verbal de predare - primire, urmând a se încheia în acest sens și un act adiţional.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii Publice, Guvernanță Corporativă, Direcția Arhitect Șef, Compartimentul Administrarea Domeniului Public și Privat – Direcția Arhitect Șef și Compartimentul Buget, Contabilitate, Salarizare – Direcția Economică din cadrul Municipiului Sighișoara și S.C. Compania Aquaserv S.A. 

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Monitorizare Servicii Publice, Guvernanță Corporativă;

  1 ex. S.C. Compania Aquaserv S.A.; 

  1 ex. domnul Constantin Liviu - Nicolae.
13 ex. 

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 227/30.10.2025

	Operațiuni efectuate
	Data
ZZ/LL/AN

	…./…./….
	


